Τρυγόνα

Η τρυγόνα είν' χορόν τη Πόντονος. Είν' αληγορτόν κι εχ' απλόν μορφή. Τα κινήσεις τη χορού συμβολίζ'νε το κόψιμο ξύλων. Ο ρυθμόν τη μουσικήν ατ' εχ' δύο μορφάς: Ους δίσημον (2/4), αμόν το το μονόν το ομάλ, αλλά και κιαλλο αληγορτόν ους τρίσημον (5/8), αμόν το τικ. Σα παλαιά τα χρόνε την τρυγόναν την χορεύανε οι γαρήδες, άμαν οσήμερον ουλ' χορεύν' ατέν, τ' αγούρτς και οι γαρήδες.

 Στίχοι 
Σο τέλος τ' καθαείν τη στίχονος λέγ'νε το ρεφρέν: «η Τρυγόνα, η κορώνα».

«Ακεί πέρα σ' ορμανόπον,
έστεκεν κι εποίνεν ξύλα. 
Τα ξύλα τ'ς έταν οξέας, 
κι άντρας ατ'ς έτον μυξέας.
Πορπατεί και πάει ομάλα,
το ορταρόπ' ατ'ς αρνομάλλα.
Πορπατεί και πάει τίκα
τ' ορταρόπ' ατ'ς είν' τιφτίκα.»

 Σύνδεσμοι 
www.efxinospontos.org Τρυγόνα σο βίντεο

Τρυγονα
Τρυγονα